Harjavallan seurakunta

Harjavallan seurakunta sijaitsee Harjavallan kaupungissa Satakunnassa. Seurakunta kuuluu Turun arkkihiippakuntaanhttps://www.arkkihiippakunta.fi/tietoa-hiippakunnasta/ ja Ala-Satakunnan rovastikuntaan.

Vuoden 2025 lopussa Harjavallan seurakunnalla oli 4 543 jäsentä, mikä vastasi noin 69,1 prosenttia Harjavallan asukkaista. Jäsenmäärä on ollut laskussa koko 2000-luvun ajan. Seurakunnassa työntekijöitä on vakituisesti 18.

Harjavallan seurakunta itsenäistyi Kokemäen emäseurakunnasta vuonna 1868. Ensimmäinen kirkkoherra Johan Gustav Hällfors aloitti kuitenkin vasta vuonna 1878.

Seurakunnan ydintoiminnat tapahtuvat kirkossa ja sen viereisessä seurakuntatalossa. Arkkitehti Pekka Pitkäsen suunnittelema Kaikkien autuuksien kirkko vihittiin käyttöön 1984. Tämän vieressä on Harjavallan vanha kirkko. Se on rakennettu ja laajennettu sitä edeltävän kirkon ympärille 1870.

Seurakunnan logon perusmuoto tulee Kaikkien autuuksien kirkon kahdeksankulmaisesta salista. Logon on suunnitellut taiteilija Seija Nikkilä.

 Kirkkoherrat 
Seurakunnassa on vaikuttanut sen itsenäisyyden aikana kymmenen kirkkoherraa. Pitkäaikaisin kirkkoherra on ollut Veijo Järvinen, jonka aikana myös uusi kirkko rakennettiin.

 Johan Gustaf Hällfors 1879–1887
 Edvard Optatus Setälä 1889–1902
 Alfred Brynolf Leivo 1903–1908
 Kustaa Emil Raimoranta 1909–1939
 Wäinö Edvard Hahtola 1941–1962
 Verner Alarik Wuorisalo 1962–1974
 Jorma Jaakko Laulaja 1975–1977
 Veijo Eino Uolevi Järvinen 1978–2009
 Matti Tapani Kaipainen 2009–2015
 Tuomo Antero Lindgren 2016–

 Katso myös 
 Harjavallan helluntaiseurakunta

Lähteet

 Aiheesta muualla 
 Seurakunnan kotisivut
 Youtube-video seurakunnasta

Luokka:Turun arkkihiippakunnan seurakunnat
Luokka:Harjavalta